**Cwestiynau ac Atebion**

**TAG Iechyd a Gofal Cymdeithasol a Gofal Plant – Gaeaf 2024**

**A oes angen cyflwyno pob tasg asesiad di-arholiad yn electronig eleni?**

Oes, dylid cyflwyno pob darn o waith yn electronig ar system IAMIS. Dyma'r cyswllt i'r canllaw ar gyfer gwneud hyn:

[canllaw-pynciau-uwchlwytho-iamis-e-gyflwyno-2024.pdf (cbac.co.uk)](https://www.cbac.co.uk/media/wyjctjqb/e-submission-iamis-upload-subject-guide-2024-welsh.pdf)

**Uned 1: tueddiadau a phatrymau – a ddylai hyn fod yn generig, gan fod dysgu data penodol yn ormod i ddisgyblion?**

Dylid annog ymgeiswyr i ymchwilio i dueddiadau ar gyfer rhai o brif benderfynyddion iechyd a llesiant fel bod ganddyn nhw ymwybyddiaeth o faterion sy'n effeithio ar iechyd a gofal cymdeithasol yng Nghymru. Yn ogystal, dylen nhw fod â'r wybodaeth a'r sgiliau i ddehongli data o graff neu siart mewn papur arholiad fel eu bod yn gallu dangos dealltwriaeth o'r hyn y mae tuedd yn ei ddweud wrthyn nhw.

**A allwn ni gael mwy o enghreifftiadau llawn ar gyfer Uned 2 sy'n dangos ystod o farciau?**

Mae enghreifftiadau ar gyfer Uned 2 i'w cael ar y porth (gwefan ddiogel) dan 'dogfennau cefnogi TAG Iechyd a Gofal Cymdeithasol a Gofal Plant' ac 'enghreifftiadau TAG Iechyd a Gofal Cymdeithasol a Gofal Plant'. Rydym wrthi'n datblygu mwy o enghreifftiadau sy'n dangos ystod o farciau.

**A oes angen i ymgeiswyr wybod yn fanwl am yr holl ddamcaniaethwyr ar gyfer Unedau 3 a 5?**

Dylai ymgeiswyr ddysgu'r prif bwyntiau am ddamcaniaethwr, gan gynnwys cryfderau a chyfyngiadau. Gallen nhw ddysgu hyn drwy greu tabl neu gyflwyniad PowerPoint ar gyfer pob damcaniaethwr. Mae adnoddau ar gyfer Uned 5 i'w cael ar y wefan. Gallwch chi addasu'r rhain ar gyfer Uned 3. Mae cwestiwn marciau llawn dan enghreifftiadau TAG Iechyd a Gofal Cymdeithasol a Gofal Plant ar y porth. Dylid cymhwyso dealltwriaeth o'r egwyddorion sylfaenol ar gyfer y prif ddamcaniaethwyr at y senario yn y cwestiwn.

**Uned 4: Mae'n gallu bod yn anodd dod o hyd i leoliadau gofal plant i ymgeiswyr ganolbwyntio arnyn nhw.**

Mae gan y tîm gofal plant Gofalwn Cymru adnoddau sy'n dangos gyrfaoedd ym maes gofal plant [Gweithio gyda Phlant – Gofalwn Cymru](https://gofalwn.cymru/gweithio-gyda-phlant/)

Mae gan Gofal Cymdeithasol Cymru ddogfennau'n ymwneud ag ymarfer proffesiynol ym maes gofal plant sy'n cefnogi'r uned hon.

[BCGP-FfSCG-Llawlyfr-3-Ymarfer-proffesiynol.docx (live.com)](https://view.officeapps.live.com/op/view.aspx?src=https%3A%2F%2Fsocialcare.wales%2Fcms-assets%2Fdocuments%2FEYCC-AWIF-Llyfr-Gwaith-2-Iechyd-llesiant-dysgu-datblygiad-a-chwarae.docx&wdOrigin=BROWSELINK)

**Ble galla i ddarganfod mwy o wybodaeth am gwnselwyr a damcaniaethwyr ar gyfer Uned 5?**

[Tudalen gartref | BPS - British Psychological Society](https://explore.bps.org.uk/)

**A allwn ni gael templed o asesiad gofal fel adnodd ar gyfer Unedau 4 a 6?**

Bydd hwn yn cael ei ddatblygu'n fuan yn rhan o'n proses o ehangu adnoddau.